

**"2020 жылы Қазақстан Республикасы халқының ұлттық санағын өткізу туралы" Қазақстан Республикасы Үкіметінің 2019 жылғы 19 маусымдағы № 419 қаулысына өзгерістер енгізу туралы**

Қазақстан Республикасы Үкіметінің 2020 жылғы 16 қыркүйектегі № 587 қаулысы.

      Қазақстан Республикасының Үкіметі ҚАУЛЫ ЕТЕДІ:

      1. "2020 жылы Қазақстан Республикасы халқының ұлттық санағын өткізу туралы" Қазақстан Республикасы Үкіметінің 2019 жылғы 19 маусымдағы № 419 қаулысына (Қазақстан Республикасының ПҮАЖ-ы, 2019 ж., № 21, 197-құжат) мынадай өзгерістер енгізілсін:

      тақырып мынадай редакцияда жазылсын:

      "2021 жылы Қазақстан Республикасы халқының ұлттық санағын өткізу туралы";

      1 және 2-тармақтар мынадай редакцияда жазылсын:

      "1. 2021 жылғы 1 – 30 қазан аралығындағы кезеңде Қазақстан Республикасы халқының ұлттық санағы өткізілсін.

      2. Қоса беріліп отырған 2021 жылы Қазақстан Республикасы халқының ұлттық санағын өткізу жөніндегі іс-шаралар жоспары (бұдан әрі – Жоспар) бекітілсін.";

      4-тармақтың 2) тармақшасы мынадай редакцияда жазылсын:

      "2) 2021 жылы Қазақстан Республикасы халқының ұлттық санағын дайындау мен өткізуге байланысты ұйымдастырушылық және нұсқаушылық мәселелерді шешу үшін арнайы комиссия құрып, оған орталық және жергілікті атқарушы органдардың қызметін үйлестіруді жүктесін.";

      көрсетілген қаулымен бекітілген 2021 жылы Қазақстан Республикасы халқының ұлттық санағын өткізу жөніндегі іс-шаралар жоспары осы қаулыға қосымшаға сәйкес жаңа редакцияда жазылсын.

      2. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасының* *Премьер-Министрі* | *А. Мамин* |

|  |  |
| --- | --- |
|  | Қазақстан Республикасы |
|  | Үкіметінің |
|  | 2020 жылғы 16 қыркүйектегі № 587 қаулысына қосымша |
|  | Қазақстан Республикасы Үкіметінің 2019 жылғы 19 маусымдағы № 419 қаулысымен бекітілген |

**2021 жылы Қазақстан Республикасы халқының ұлттық санағын өткізу жөніндегі іс-шаралар жоспары**

|  |  |  |  |  |  |  |
| --- | --- | --- | --- | --- | --- | --- |
| **Р/с№** | **Іс-шара** | **Аяқталу нысаны** | **Орындауға жауаптылар** | **Орындалу мерзімі** | **Қаржыландыру көлемі (мың теңге)** | **Қаржыландыру көздері** |
| **1** | **2** | **3** | **4** | **5** | **6** | **7** |
| 1. | 2021 жылы Қазақстан Республикасы халқының ұлттық санағын дайындау мен өткізуге байланысты ұйымдастырушылық және нұсқаушылық мәселелерді шешу үшін арнайы комиссия құру | бұйрық | ҰЭМ | 2021 жылғы I – II тоқсандар | - | талап етілмейді |
| 2. | 2021 жылы Қазақстан Республикасы халқының ұлттық санағын өткізуге жәрдемдесу жөнінде өңірлік комиссиялар құру | әкімдердің өкімдері | облыстар, республикалық маңызы бар қалалар мен астана әкімдіктері | 2021 жылғы I – II тоқсандар | - | талап етілмейді |
| 3. | Санақ парақтарына, 2021 жылы Қазақстан Республикасы халқының ұлттық санағын өткізу бойынша әдіснамалық құралдарға, сондай-ақ мемлекеттік органдармен өзара іс-қимыл туралы бірлескен актілерге өзгерістер енгізу | бұйрықтар | ҰЭМ, Қорғанысмині, Қаржымині, ІІМ, ҰҚК (келісу бойынша), СІМ, ДСМ, БҒМ, Еңбекмині, облыстар, республикалық маңызы бар қалалар мен астана әкімдіктері | 2021 жылғы I – II тоқсандар | - | талап етілмейді |
| 4. | Әкімшілік-аумақтық бірліктердің тізбесін және шекараларын нақтылау, көше атауларын, квартал, үй және пәтер нөмірлерін ретке келтіру бойынша іс-шаралар өткізу, ПИК, ТҚК, басқарушы компаниялармен тұратын халық санын нақтылау бойынша жұмыстарды жүргізу | ҰЭМ-ге ақпарат | облыстар, республикалық маңызы бар қалалар мен астана әкімдіктері | 2019 жылғы ІІІ – IV тоқсандар | бөлінген қаражат шегінде | жергілікті бюджет |
| 5. | Жабдықтарды, ұйымдастыру техникасын, портативтік-есептеу құрылғыларын (планшеттер), бағдарламалық өнімдерді сатып алу, бағдарламалық қамтамасыз ету (е-Статистика) модульдерін пысықтау және басқалары | орындалған жұмыстар актісі | ҰЭМ, Қаржымині, ЦДҚАӨМ | 2019 жылғы ІІІ – IV тоқсандар | 081 "Статистикалық ақпаратты ұсынуды қамтамасыз ету" бюджеттік бағдарламасы шеңберінде бөлінген қаражат шегінде | республикалық бюджет |
| 6. | Картографиялық материалдарды (елді мекендердің карталарын және схемалық жоспарларын) дайындау, бекіту және ҰЭМ-ге ұсыну | бекітілген картографиялық материалдар | облыстар, республикалық маңызы бар қалалар мен астана әкімдіктері, АШМ | 2020 жылғы І – ІІ тоқсандар | бөлінген қаражат шегінде | жергілікті бюджет |
| 7. | Картографиялық материалдарды (елді мекендердің карталарын және схемалық жоспарларын) тираждау | картографиялық материалдар | ҰЭМ | 2020 жылғы І – ІІ тоқсандар 2021 жылғы II – III тоқсандар | 081 "Статистикалық ақпаратты ұсынуды қамтамасыз ету" бюджеттік бағдарламасы шеңберінде бөлінген қаражат шегінде | республикалық бюджет |
| 8. | Халық арасында 2021 жылы Қазақстан Республикасы халқының ұлттық санағын өткізу мақсаттары мен тәртібі туралы жаппай түсіндіру жұмыстарын жүргізу | роликтер, баннерлер, жарнама және басқалар | ҰЭМ, АҚДМ, облыстар, республикалық маңызы бар қалалар мен астана әкімдіктері | 2020 жылғы ІІ тоқсан 2021 жылғы ІІ – IV тоқсандар | 081 "Статистикалық ақпаратты ұсынуды қамтамасыз ету" бюджеттік бағдарламасы шеңберінде бөлінген қаражат шегінде | республикалық және (немесе) жергілікті бюджеттер |
| 9. | Санақ персоналын іріктеу және оқыту | бұйрық | ҰЭМ СК аумақтық органдары | 2020 жылғы ІІ тоқсан 2021 жылғы ІІ – IV тоқсандар | 081 "Статистикалық ақпаратты ұсынуды қамтамасыз ету" бюджеттік бағдарламасы шеңберінде бөлінген қаражат шегінде | республикалық бюджет |
| 10. | Санақ персоналын үй-жайлармен қамтамасыз ету | ҰЭМ-ге ақпарат | облыстар, республикалық маңызы бар қалалар мен астана әкімдіктері | 2020 жылғы ІІ тоқсан 2021 жылғы ІІ – IV тоқсандар | 081 "Статистикалық ақпаратты ұсынуды қамтамасыз ету" бюджеттік бағдарламасы шеңберінде бөлінген қаражат шегінде | республикалық және (немесе) жергілікті бюджеттер |
| 11. | Елді мекендердегі тұрғын үйлердің, ғимараттар мен тұрғын емес үй-жайлардың тізімін жасау | ҰЭМ-ге ақпарат | ҰЭМ СК аумақтық органдары, облыстар, республикалық маңызы бар қалалар мен астана әкімдіктері | 2020 жылғы ІІ тоқсан 2021 жылғы ІІ – III тоқсандар | 081 "Статистикалық ақпаратты ұсынуды қамтамасыз ету" бюджеттік бағдарламасы шеңберінде бөлінген қаражат шегінде | республикалық бюджет |
| 12. | Санақ құралдарын (анықтамаларды, түсіндірмелерді, санақ персоналының куәліктерін және басқаларды) тираждау | орындалған жұмыстар актісі | ҰЭМ | 2020 жылғы I – II тоқсандар | 081 "Статистикалық ақпаратты ұсынуды қамтамасыз ету" бюджеттік бағдарламасы шеңберінде бөлінген қаражат шегінде | республикалық бюджет |
| 13. | 2021 жылы Қазақстан Республикасы халқының ұлттық санағын өткізу бойынша күнтізбелік жоспарды әзірлеу және бекіту | бұйрық | ҰЭМ | 2020 жылғы IV тоқсан | - | талап етілмейді |
| 14. | 2021 жылы Қазақстан Республикасы халқының ұлттық халық санағын өткізу бойынша ұйымдастыру жоспарларын әзірлеу, бекіту және келісу | бұйрықтар | ҰЭМ | 2021 жылғы III тоқсан | - | талап етілмейді |
| 15. | 2021 жылы Қазақстан Республикасы халқының ұлттық санағын өткізу, оның ішінде әскери бөлімдер аумақтарында және жабық әкімшілік-аумақтық бірліктерде тұратын әскери қызметшілер (олардың отбасы мүшелерін қоса алғанда) мен азаматтық халық; бас бостандығынан айыру түрінде жазасын өтеп жатқан және тергеу изоляторларында отырған адамдар; өзге де институционалдық бірліктерде емдеуде жүрген адамдар; қызметтік іссапармен немесе қызметтік міндеттерін орындауға байланысты елден тыс жерлерде, оқуда және өзге де себептермен жүрген Қазақстан Республикасының азаматтары (олардың отбасы мүшелерін қоса алғанда); әлеуметтік бейімделу немесе қамсыздандыру мекемелерінде тұратын және (немесе) орналасқан адамдар санағын жүргізу | 2021 жылғы Қазақстан Республикасы халқының ұлттық санағы деректер базасын қалыптастыру | ҰЭМ, Қорғанысмині, Қаржымині, ІІМ, ҰҚК (келісу бойынша), СІМ, ДСМ, БҒМ, Еңбекмині, облыстар, республикалық маңызы бар қалалар мен астана әкімдіктері | 2021 жылғы 1-30 қазан | 081 "Статистикалық ақпаратты ұсынуды қамтамасыз ету" бюджеттік бағдарламасы шеңберінде бөлінген қаражат шегінде | республикалық бюджет |
| 16. | 2021 жылғы Қазақстан Республикасы халқының ұлттық санағының деректер базасын өңдеу | 2021 жылғы Қазақстан Республикасы халқының ұлттық санағының деректер базасы | ҰЭМ | 2021 жылғы IV тоқсан, 2022 жыл | 081 "Статистикалық ақпаратты ұсынуды қамтамасыз ету" бюджеттік бағдарламасы шеңберінде бөлінген қаражат шегінде | республикалық бюджет |
| 17. | 2021 жылғы Қазақстан Республикасы халқының ұлттық санағының алдын ала қорытындыларын жариялау | қағаз және электрондық жеткізгіштердегі статистикалық жинақтар | ҰЭМ | 2022 жылғы ІІ – IV тоқсандар | 081 "Статистикалық ақпаратты ұсынуды қамтамасыз ету" бюджеттік бағдарламасы шеңберінде бөлінген қаражат шегінде | республикалық бюджет |
| 18. | 2021 жылғы Қазақстан Республикасы халқының ұлттық санағы қорытындыларын жариялау | қағаз және электрондық жеткізгіштердегі статистикалық жинақтар | ҰЭМ | 2023 жылғы І – IV тоқсандар | 081 "Статистикалық ақпаратты ұсынуды қамтамасыз ету" бюджеттік бағдарламасы шеңберінде бөлінген қаражат шегінде | республикалық бюджет |

      Аббревиатуралардың толық жазылуы:

|  |  |  |
| --- | --- | --- |
| АҚДМ | – | Қазақстан Республикасының Ақпарат және қоғамдық даму министрлігі; |
| АШМ | – | Қазақстан Республикасының Ауыл шаруашылығы министрлігі; |
| БҒМ | – | Қазақстан Республикасының Білім және ғылым министрлігі; |
| ДСМ | – | Қазақстан Республикасының Денсаулық сақтау министрлігі; |
| Еңбекмині | – | Қазақстан Республикасының Еңбек және халықты әлеуметтiк қорғау министрлігі; |
| Қаржымині | – | Қазақстан Республикасының Қаржы министрлігі; |
| Қорғанысмині | – | Қазақстан Республикасының Қорғаныс министрлiгi; |
| СІМ | – | Қазақстан Республикасының Сыртқы істер министрлігі; |
| ҰҚК | – | Қазақстан Республикасының Ұлттық қауіпсіздік комитеті; |
| ҰЭМ | – | Қазақстан Республикасының Ұлттық экономика министрлігі; |
| СК | – | Қазақстан Республикасы Ұлттық экономика министрлігінің Статистика комитеті; |
| ЦДИАӨМ | – | Қазақстан Республикасы Цифрлық даму, инновациялар және аэроғарыш өнеркәсібі министрлігі; |
| ІІМ | – | Қазақстан Республикасының Ішкі істер министрлігі; |
| ПИК | – | үй-жайлар (пәтерлер) иелерінің кооперативі; |
| ТҚК | – | тұрғын үй-құрылыс кооперативі. |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК